အိုးယမတောင်၊ ခနဂဝ

အိုးယမတောင် (大山, Ō-yama) သည် ဂျပန်နိုင်ငံ၊ ခနဂဝခရိုင်ရှိ အဆွတ်ဂိမြို့၊ အိဆဲဟရမြို့နှင့် ဟဒနိုမြို့တို့၏ နယ်နိမိတ်ပေါ်ရှိ တောင်တစ်ခု ဖြစ်သည်။ အဖုရိတောင် သို့မဟုတ် ခုနိမိတောင် ဟုလည်း ခေါ်ကြသည်။ အမြင့်မှာ ၁၂၅၂ မီတာ (၄၁၀၈ ပေ) ရှိသည်။ ဤတောင်သည် တန်းဇဝတောင်တန်းရှိ တောင်တစ်ခုဖြစ်ကာ "တန်းဇဝ - အိုးမိယအမျိုးသားဥယျာဉ်" အတွင်းတွင် တည်ရှိသည်။ အိုးမိယတောင်သည် ခနဇဝခရိုင်တွင် ထင်ရှားသည့် ခရီးသွားနေရာလည်း ဖြစ်သည်။

ပထဝီသွင်ပြင်
တောင်ကို non-alkali mafic အမျိုးအစားကျောက်များဖြင့် ဖွဲ့စည်းတည်ဆောက်ထားသည်။ ကျောက်များ၏ သက်တမ်းမှာ နှစ် ၇သန်းမှ ၁၅ သန်း ရှိပြီဖြစ်သည်။

အထွတ်အမြတ်ထားရာတောင်
တောင်သည် ဝတ်ပြုဆုတောင်းရာ အဆောက်အဦးများရှိသဖြင့် မြင့်မြတ်သည့်တောင်ဖြစ်သည်ဟု သတ်မှတ်ထားသည်။ ဟိုးရဲခိခေတ်ကာလ (၁၇၅၁ - ၁၇၆၄) ကတည်းက တောင်သို့တက်ရောက်ကာ ကျင့်စဉ်များကျင့်ခဲ့ကြသည်။ အိုးယမခိုင်းဒိုးဟုခေါ်သည့် အမျိုးမျိုးသော ကျင့်စဉ်နည်းလမ်းများ(大山街道, Ōyama Kaidō) ကို ကျင့်ကြံခဲ့ကြသည်။

တောင်ထိပ်တွင် အိုးယမ - အဖုရိနတ်ကျောင်း၏ ပင်မကျောင်းတော် (大山阿夫利神社, Ō-yama-afuri Jinja) ရှိသည်။ ဤကျောင်းတော်၏ အောက်ဘက်နားတွင် "အနိမ့်ပိုင်းအဖုရိနတ်ကျောင်း" ရှိသည်။ တောင်၏ အောက်ခြေဘက်တွင် အိုးယမဒဲရ (大山寺) ရှိသည်။ "အဖုဂျိ" ဆိုသည်မှာ တောင်နှင့် ဆက်စပ်နေသည့် မိုးနှင့် တိမ်များ၏ များပြားသည့် ပမာဏဟု အဓိပ္ပါယ်ရသည်။ လယ်သမားများသည် မိုးနတ်မင်းဖြစ်သည့် ဆုအိဂျင်းထံ ဆုတောင်းမှုများကို အိုးယမ - အဖုရိနတ်ကျောင်းတွင် ပြုလုပ်ကြသည်။

ဤတောင်ကို ကုန်းမြေကို စောင့်ရှောက်တောင် (Kunimi-yama) ဟုလည်း သိကြသည်။

သွားလာရေးနှင့် တောင်တက်လမ်း
အိုဒခယောအိုဒဝရရထားလိုင်းပေါ်ရှိ အိဆဲဟရဘူတာနှင့် ကေဘယ်ကြိုးလိုင်းစခန်းကို ချိတ်ဆက်ပြေးဆွဲပေးနေသည့် ဘတ်စကားဝန်ဆောင်မှု ရှိသည်။ ကေဘယ်ကြိုးလိုင်းစခန်းသည် တောင်ခြေတွင် ရှိသည်။ ဤဘတ်စကားလမ်းသည် မြိုပြဧရိယာနှင့် ကေဘယ်ကြိုးစခန်းကို တိုက်ရိုက်ပြေးဆွဲပေးသည့် လမ်းဖြစ်ကာ ကျဉ်းမြောင်းသည်။ ကေဘယ်ကြိုးလိုင်းသည် အိုးယမဒဲရ၏ ကပ်လျက်နေရာမှ စတင်ကာ တောင်ထိပ်အထိ ပြေးဆွဲပေးသည်။ ကေဘယ်ကြိုးလိုင်း၏ အထက်ဘက်စခန်းသည် "အနိမ့်ပိုင်းအဖုရိနတ်ကျောင်း" နှင့် မဝေးလှသည့် နေရာတွင် ရှိသည်။ ဤနတ်ကျောင်းမှတဆင့် တောင်ထိပ်သို့ တက်ရောက်ရမည်ဖြစ်ပြီး ၁ နာရီခွဲခန့် ကြာမြင့်သည်။

တို့ဟူးနှင့် လက်လှည့်ဂျင်များသည် ထင်ရှားသည့် ဒေသထွက်ကုန်များ ဖြစ်သည်။ အိုးယမတို့ဟူးပွဲတော်ကို နှစ်စဉ် မတ်လတွင် ကျင်းပသည်။ အိုးမိယတောင်တက်မာရသွန်ပွဲကိုလည်း မတ်လတွင် ကျင်းပသည်။ ပြေးလမ်းမှာ အိဆဲဟရဘူတာနှင့် အနိမ့်ပိုင်းအဖုရိနတ်ကျောင်းအကြား ဖြစ်သည်။ ဤလမ်းကြောင်းသည် အရှည် ၉ ကီလိုမီတာ (၅.၆ မိုင်)၊ တက်ရောက်ရသည့်လမ်းမှာ အမြင့် ၆၅၉ မီတာ (၂၁၃၀ ပေ) ရှိသည်။

ရုပ်ပုံ

ကိုးကား

ကဏ္ဍ:ဂျပန်နိုင်ငံရှိ တောင်များ